Ian McEwan

**Ian McEwan** (IPA: /ˈiːən mɪˈkjuən/) CBE (* 21. jún 1948, Aldershot, Spojené kráľovstvo) je britský spisovateľ, víťaz Bookerovej ceny.

## Životopis
Narodil sa v Aldershote, no veľkú časť svojho detstva strávil vo východnej Ázii, Nemecku a severnej Afrike, kde bol jeho škótsky otec David McEwan, armádny dôstojník, posielaný. Študoval na *Woolverstone Hall School*, *University of Sussex* a *University of East Anglia*, kde ako prvý absolvoval kurz pionierskeho kreatívneho písania Malcoma Bradburyho. Bol dvakrát ženatý. Jeho druhá žena, Annalena McAfee, bola kedysi redaktorkou prílohy *Review* v denníku *[[The Guardian]]*. V roku 1999, jeho prvá žena, Penny Allen, zmizla ich 13-ročným synom po súde v Bretónsku, Francúzsko.

V apríli 2004, iba niekoľko mesiacov po tom, čo ho britská vláda pozvala na večeru s americkou prvou dámou Laurou Bushovou, mu bol odoprený prístup do USA na bezpracovné vízum (mal asistovať na niekoľkých platených autorských čítaniach). Po pár dňoch a množstve ohlasov v britských médiách bol McEwan nakoniec do USA prijatý. Colní úradníci, ako sám uviedol, mu povedali: „Stále vás nechceme pustiť, priťahujeme takto ale množstvo nežiadanej publicity.“ Vláda USA mu neskôr poslala list s ospravedlnením.

Je členom Kráľovskej literárnej spoločnosti (*Royal Society of Literature*), Kráľovskej umeleckej spoločnosti (*Royal Society of Arts*) a Americkej akadémie umení a vied (*American Academy of Arts and Sciences*). V roku 1990 mu bola udelená Shakespearova cena Toepferovou nadáciou v Hamburgu. Pravdepodobne jeho najväčším ocenením je Rad britského impéria, ktorý dostal v roku 2000.

## Tvorba

Jeho prvým vydaným dielom bola zbierka poviedok *Prvá láska, posledné pomazanie* (*First Love, Last Rites*) z roku 1975 a už v roku 1976 vyhrala cenu W.S. Maughama. Medzi prvé romány patrí *Betónová záhrada* (*The Cement Garden*, 1978) a *Čierni psi* (*Black Dogs*, 1992). Román z roku 1997 *Nezničiteľná láska* (*Enduring Love*), vypovedajúci o osobe s Clerambautovým syndrómom, všeobecne je označovaný za jeho najlepšie dielo, hoci román *Pokánie* (*Atonement*, 2001) taktiež zaznamenal veľký pozitívny ohlas ako u čitateľov, tak kritiky. V roku 1998 mu bola udelená Bookerova cena za román *Amsterdam*. McEwanov zatiaľ posledný román *Sobota* (*Saturday*) popisuje mimoriadne bohatý deň na udalosti v živote jedného neurochirurga. Táto kniha vyhrala cenu *James Tait Black Memorial Prize* za rok 2005.

## Dielo
### Romány

* 1978 – *[[Betónová záhrada]]* (*The Cement Garden*) ISBN 80-7207-464-4
* 1981 – *[[Pohostinnosť cudzincov]]* (*The Comfort of Strangers*) ISBN 80-204-0579-8
* 1987 – *[[Dieťa v pravý čas]]* (*The child in time*) ISBN 80-7207-483-0
* 1989 – *[[Nevinný]]* (*The Innocent*) ISBN 80-7217-001-5
* 1992 – *[[Čierni psi]]* (*Black Dogs*)
* 1997 – *[[Neúprosná láska]]* (*Enduring Love*) ISBN 80-220-1019-7
* 1998 – *[[Amsterdam (román)|Amsterdam]]* (*Amsterodam*) ISBN 80-7207-237-4
* 2001 – *[[Pokánie (román)|Pokánie]]* (*Atonement*) ISBN 80-220-1216-5
* 2005 – *[[Sobota (román)|Sobota]]* (*Saturday*) ISBN 80-207-1211-9
* 2007 – *[[Na pláži]]* (*On chesil beach*) ISBN 978-80-8085-408-9

### Kolekcie krátkych príbehov

* 1975 – *[[Prvá láska, posledné pomazanie]]* (*First Love, Last Rites*)  ISBN 80-7115-143-2
* 1978 – *[[In Between The Sheets]]*

### Detská fikcia

* 1985 – *[[Rose Blanche]]* 
* 1994 – *[[The Daydreamer]]*

### Filmové adaptácie

* 1993 – *[[Betónová záhrada (film)|Betónová záhrada]]* 
* 1990 – *[[Pohostinnosť cudzincov (film)|Pohostinnosť cudzincov]]* 
* 1993 – *[[Nevinný (film)|Nevinný]]* 
* 2004 – *[[Nezničiteľná láska (film)|Nezničiteľná láska]]* 
* 2007 – *[[Pokánie (film)|Pokánie]]* 
* 2008 – *[[Sobota (film)|Sobota]]*

## Referencie


## Iné projekty

Kategória:Anglickí ateisti
Kategória:Anglickí spisovatelia
Kategória:Nositelia Bookerovej ceny